tomron87/hebrew-wikipedia-sentences-corpus huggingface dataset:
ניתוח רשתות חברתיות (SNA) הוא מחקר שיטתי של קשרים חברתיים, המורכבים משחקנים חברתיים, המחוברים זה לזה באופן מרומז או מפורש.
ניתוח רשתות תקשורת בעזרת שיטות שונות כגון SNA מסייע להבנת האינטראקציות המתרחשות בתוך המערכת ועל כן מסייעות בחקר הנגשת המערכת לאדם.
אינטר ברטיסלאבה (בסלובקית: FK Inter Bratislava) הוא מועדון כדורגל סלובקי מהעיר ברטיסלאבה, בירת סלובקיה.
בעונת 2006/2007 שיחקה הקבוצה בליגה הבכירה במדינה, הקורגון ליגה.
עד לשנת 1965 הייתה הקבוצה חלק מקבוצת סלובן ברטיסלאבה עד שהקבוצה פוצלה לשני מועדונים מתחרים.
המועדון היה השני בחוזקו בעיר ברטיסלאבה אחרי סלובן ברטיסלאבה עד לשנת 2003, אז הפך המועדון להיות השלישי אחרי מועדון ארטמדיה ברטיסלאבה.
בשנת 2006 נשרה הקבוצה לליגת המשנה הסלובקית, בה היא שיחקה עד לעונת 2018/19 כאשר בסיומה ירדה לליגה השלישית..
הקבוצה שיחקה לראשונה באירופה, אז כנציגת צ'כוסלובקיה ובשם "הכוכב האדום ברטיסלאבה" בעונת 1959/1960, אז שיחקה בגביע אירופה ולאחר שעברה בשלב המוקדם את קבוצת פורטו מפורטוגל הפסידה בסיבוב הראשון לקבוצת גלאזגו ריינג'רס הסקוטית.
בעונת 1962/1963, אז תחת השם "סלובנאפט ברטיסלאבה", הקבוצה שיחקה בגביע האינטרטוטו וזכתה בו, תוך שהיא עוברת את קבוצות אויפשט ההונגרית בשלב רבע הגמר, טטבאניה ההונגרית בחצי הגמר וקאלציו פאדובה מאיטליה בגמר.
היה זה ההישג האירופי הראשון בתולדות הקבוצה והיא הייתה עתידה לשחזר אותו גם בעונה שלאחר מכן.
בוענת 1963/1964, עונה לאחר מכן, הקבוצה חזרה לגביע האינטרטוטו, אז גברה בסיבוב הראשון על קבוצת אורגריטה IS משוודיה, ברבע הגמר על קבוצת מודנה האיטלקית, בחצי הגמר על קבוצת פ.צ.
רואן הצרפתית וניצחה בגמר את קבוצת פולוניה ביטום מפולין.
הקבוצה הגיעה עוד פעם אחת לגמר גביע האינטרטוטו, בעונת 1966/1967, אז עברה את קבוצות גו אהד ההולנדית, ADO דן האג, גם היא מהולנד אך הפסידה בגמר לקבוצה הגרמנית איינטרכט פרנקפורט.
בעונת 1975/1976 הקבוצה שיחקה לראשונה בגביע אופ"א, אז גברה בסיבוב הראשון על קבוצת ריאל סרגוסה מספרד ועברה בסיבוב השני את קבוצת א.א.ק.
אתונה היוונית אך הפסידה בסיבוב השלישי לקבוצת סטאל מיאלק מפולין.
הקבוצה השתתפה בגביע אופ"א בעונת 1994/1995, לראשונה בתולדותיה כנציגת סלובקיה (שקיבלה עצמאות מצ'כוסלובקיה כשנה לפני כן).
בסיבוב הראשון פגשה הקבוצה בקבוצת מיפה מפינלנד אך הפסידה לה.
לקבוצה היו עוד מספר הופעות במוקדמות ליגת האלופות בהן לא עברה את הסיבוב המוקדם השלישי וכן מספר הופעות בגביע אופ"א כאשר בהן לא עברה את הסיבוב השני במפעל.
אליפות הליגה הצ'כוסלובקית הבכירה: 1 (1959)
אינטראקציות פאי ארומטיות או אינטראקציות π-π, הן טיפוס של אינטראקציות כימיות חלשות, שאינן קוולנטיות, המתרחשות בין מולקולות ארומטיות.
יש להן חשיבות רבה בייצוב של מולקולות ביולוגיות שונות כגון DNA וחלבונים ובמבנה של חומרים שונים כמו גרפיט.
אינטראקציות π-π מתרחשות בין מולקולות אורגניות בעלות שיירים ארומטיים.
האינטראקציות נובעות מחפיפה של אורביטלי ה-π ומאינטראקציות אלקטרוסטטיות בין השיירים הארומטים ולכן הן מתחזקות כאשר כמות אלקטרוני ה-π עולה.
אינטראקציות ה-π הן בעלות כיווניות וסדר קבועים ולכל מערכת ארומטית יש סידור מרחבי מועדף .
במולקולות DNA, למשל, יוצרים הבסיסים החנקניים (השיירים הכימיים היוצרים את "השלבים בסולם" של מבנה הDNA) קשרי פאי זה עם זה המוסיפים לארגון וליציבות של מבנה הסליל הכפול של הDNA.
בדרך כלל אינטראקציות אלו חזקות יותר מסוגים אחרים של קשרים חלשים ולכן יש להן תפקיד חשוב בכימיה סופרא מולקולרית, בייצוב של מבנה שלישוני במולקולות חלבון ובננוטכנולוגיה.
גבישים נוזליים רבים, למשל, מכילים קבוצות ארומטיות המאפשרות את הארגון המסודר של הגביש הנוזלי.
קשרי פאי חשובים גם בגרפיט.
גרפיט בנוי ממשטחים ארומטיים הערומים זה על זה במרווח של 3.4 אנגסטרם, כאשר רק קשרי הפאי מונעים התפוררות של המבנה המולקולרי של הגרפיט.
אינטראקציית חלבון-חלבון היא שם כולל למגוון של תגובות כימיות בין שני חלבונים בתאים חיים.
זהו נושא מרכזי בביוכימיה, בחקר מעבר אותות ובחקר רשתות בקרה.
תגובות בין חלבונים חשובות לפעולות ביולוגיות רבות.
דוגמה חשובה לכך היא תהליך מעבר אותות, שבו אותות המגיעים מהסביבה החיצונית של התא מועברים לפנים התא על ידי אינטראקציות חלבון-חלבון בין מולקולות האיתות ומולקולות חלבון על קרום התא.
תהליך זה תופס תפקיד מרכזי בתהליכים ביולוגיים רבים ומחלות רבות.
שינוי זה של חלבונים יכול בעצמו לשנות אינטראקציות חלבון-חלבון.
למשל חלבונים מסוימים עם רצף SH2 נקשרים לחלבונים אחרים רק כאשר הם מזורחנים בחומצת אמינו טירוזין.
אינטר קלוב ד'אסקלדס (בקטלאנית: Inter Club d'Escaldes) היא קבוצת כדורגל אנדורית מליגת העל האנדורית, שמקורה בעיר לז אסקלדס, במחוז אסקלדס-אנגורדני.
Inter Club d'Escaldes או בקיצור אינטר, הוקמה בשנת 1991 ומקורה בעיר לז אסקלדס, והיא חברה מייסדת של ליגת העל האנדורית בשנת 1995. המועדון שיחק מאז בליגה הבכירה עד אפריל 2015, כאשר נשרה לליגת המשנה לאחר שסיימה במקום השמיני בתום העונה.
המועדון חזר לליגת העל לאחר שתי עונות, במאי 2017.
אינטר סיימה פעמיים במקום השלישי בליגת העל האנדורית במהלך שתי עונות רצופות, ב-1999/2000 ו-2000/2001, והפכה לסגנית מחזיקת הגביע האנדורי ב-2001/2002, כשהפסידה 0–2 מול לוסיטאנוס.
בעונת 2019/2020 הפכה הקבוצה לאלופת הליגה הבכירה לראשונה בתולדותיה, והמועדון קיבל את הזכות להשתתף במוקדמות ליגת האלופות לעונת 2020/2021. הייתה זו ההשתתפות הראשונה בתולדות המועדון בטורניר בינלאומי רשמי.
בנוסף לתואר האליפות זכתה הקבוצה גם בתואר הגביע האנדורי לראשונה בתולדותיו, וגם בתואר הסופרקאפ האנדורי - והשלימה ספורט מקומי.
ב-2020/2021 וב-2021/2022 זכתה הקבוצה בעוד שתי אליפויות רצופות, כאשר היא מביסה מתמודדות חזקות לתואר כמו סנטה קולומה.
אינטר איירליינס הייתה חברת תעופה טורקית שבסיסה היה בנמל התעופה הבינלאומי של אנטליה.
החברה הפעילה טיסות צ'רטר מבלגיה, מגרמניה ומהולנד לטורקיה, ובנוסף הפעילה טיסות עבור חברות תעופה אחרות אשר חכרו את מטוסיה.
החברה נוסדה ב-17 בדצמבר 1999 והחלה לפעול ב-4 באפריל 2002. החברה הייתה בבעלות מלאה של החברה "ברייס טיולים", והיו לה כ-200 עובדים.
ב-13 בנובמבר 2008, בעקבות המשבר הכלכלי העולמי, הפסיקה החברה את פעילותה.
דגם מספר מטוסיםאיירבוס A320 2איירבוס A321 3
אינטראקטיביות הוא מונח המציין את היכולת של המערכת ליצירת דיאלוג עם מפעיליה.
אינטראקטיביות היא טכנולוגיה חווייתית המהווה חלק מרכזי בחיי היומיום במאה ה-21. פעולות אינטראקטיביות יכולות להיות גלישה באינטרנט, הורדת רינגטון לסלולרי, הזמנת סרטים, קניית מוצר באינטרנט וכיוצא בזה.
בעידן האינטראקטיביות לכל גולש קיימת היכולת להגיב לכתבה בעיתון ובאינטרנט, להביע את עמדתו, להשפיע על כיוון הדיון ולצור שיחה עם גולשים אחרים בנושא.
בכל תרחיש אינטראקטיבי מתקיימת אינטראקציה אך לא בכל מצב בו קיימת אינטראקציה מתקיימת אינטראקטיביות.
דוגמה קלאסית לתרחיש אינטראקטיבי היא דיאלוג.
דו-שיח בין לפחות שני משתתפים מייצג את התפיסה שבו תגובה גוררת
לעומת לחיצה על כפתור בטלוויזיה בה אנו באים במגע עם חפץ אבל לא מופעלים בחזרה, רק מפעילים.
הדיאלוג הזה יכול להיות קולי, תנועתי, צבעוני, צורני ומחשבתי.
כל משחק מחשב, הוא למעשה דו-שיח של המשתתף עם סביבתו
או עם מציאות מדומה בה הוא נמצא.
העקרונות הבסיסיים של הדיאלוג מתקיימים ומבטיחים עניין, תשומת לב, ריגוש ואתגר.
דו-שיח, העברת מידע וקבלת מידע באותו זמן.
שילוב על הממד הבידורי, יצירתי, חווייתי, מחשבתי לממד התועלתי.
תפיסה של קהל התקשורת כמפעיל בררן.
תקשורת המבוססת על עושר של תכנים דינמיים.
ביטול השליטה הבלעדית של המוען.
תקשורת המבוססת על שוק דמוקרטי.
התקשורת האנושית היא הדוגמה הבסיסית ביותר של תקשורת אינטראקטיבית הכוללת שני תהליכים שונים, תגובה שיוצרת תגובה הדדית, אינטראקטיביות היא
בהקשר של תקשורת בין אדם לבין חפץ, אינטראקטיביות מתייחסת להתנהגות אינטראקטיבית של החפץ כפי שהמשתמש האנושי חווה אותו.
לדוגמה, האינטראקטיביות של ה-iPod לא מתבטאת ביכולת לנגן מוזיקה, או בקיבולת האחסון, אלא בהתנהגות של ממשק המשתמש שלה על ידי המשתמש.
זה כולל את הדרך בה אתה מזיז את האצבע על גלגל הקלט שלו, בדרך זו מתאפשר לך לבחור שיר ברשימת ההשמעה ושליטה על עוצמת הקול.
עובר אורח יכול לדמיין איך זה יהיה להשתמש בחפץ על ידי צפייה באחרים המשתמשים בו, אבל רק באמצעות השימוש בפועל, הוא "ירגיש" באופן מלא את האינטראקטיביות.
זאת בשל האופי של החוויה האינטראקטיבית.
הדבר דומה להבדל בין צופה ברכב למישהו שנוהג בו בפועל, רק אז ניתן לחוש כיצד רכב זה שונה מאחרים.
באמצעות כלים אינטראקטיביים הפועלים על פלטפורמות שמבוססות על טכנולוגיה חווייתית ויצירתית ניתן לרגש, למשוך, לרכז, להפעיל ולשכנע למשל קהל מבקרים אשר מגיעים לאירועים לצור "דיאלוג" עם המוצר או השרות אותו אנו מעוניינים לשווק, ככל שכמות הדיאלוגים גדלה כך גדלה התועלת למשתתפים השונים, תופעה הידועה יותר בשמה "אפקט הרשת".
פעילויות ומשחקים אינטראקטיביים מהווים גורם משיכה חזק ביותר ומתאימים לפעילויות במגוון רחב של סגמנטים שיווקיים כגון: תערוכות, אירועים, כנסים, פעילויות קד"מ ומרכזי מבקרים.
במדעי המחשב, אינטראקטיביות מתייחסת לתוכנה המקבלת ומגיבה לקלט מבני אדם, למשל, נתונים או פקודות.
תוכנה אינטראקטיבית כוללת את התוכניות הפופולריות ביותר, כגון מעבד תמלילים או גיליון אלקטרוני ויישומים.
לשם השוואה, תוכניות אינטראקטיביות הפועלות ללא מגע יד אדם, דוגמאות אלה כוללות מהדרים המבצעים עיבודי אצווה.
אם התגובה היא מורכבת מספיק אזי המערכת מבצעת אינטראקציה חברתית ומערכות מנסות להשיג זאת באמצעות יישום של ממשקים חברתיים.
כמו כן, יש את הרעיון של סוגים של אינטראקציה עם המשתמש, כמו ממשק משתמש עשיר.
אינטרגרף היא חברה אמריקאית לפיתוח תוכנה המספקת פתרונות הנדסיים ומרחביים (GIS) למגוון תחומים, בהם תקשורת, תחבורה, ספנות, מפעלים פטרוכימיים.
החברה הוקמה בשנת 1969 ונרכשה על ידי חברת הקסגון בשנת 2010.
משרדי החברה בישראל (Intergraph Israel Software Development Center) הוקמו בשנת 1999 ושוכנים ביישוב נשר.
החטיבה אשר אחראית על מרכז הפיתוח בישראל, (Process, Power and Marine) אחראית על פיתוח תוכנות למהנדסים וטכנאים שמתכננים ומתחזקים אתרים ומפעלים בתעשיות כגון: כימיה, זיקוק, תרופות ופרפומריה, מזון, יצור חשמל, בניית אניות ועוד.
החטיבה מחלקת את עצמה לשלוש תתי-מחלקות: תלת מימד (3D), דו מימד (2D) וניהול מידע (Information management).
הראשונה והשנייה עוסקות במודל תלת/דו־ממדי של המפעל, השלישית עוסקת בניהול המידע של המפעל, כולל העברת מידע בין האפליקציות השונות.
כל מוצרי החטיבה משתייכים למשפחת מוצרי SmartPlant.
הנהלת החטיבה ממוקמת בארצות הברית, בעיר האנטסוויל באלבמה.
חטיבת Security, Government & Infrastructure מספקת פתרונות מבוססי גאוגרפיה עבור גופי ממשל, צבא ומודיעין, ביטחון פנים ואבטחה, תשתיות רשת (תקשורת, חשמל, גז ותשתיות רטובות) .
הפורטפוליו כולל מוצרי מדף לתחום ה-GIS, חישה מרחוק ופוטוגרמטריה, מוצרי שרת, מוצרים שולחניים ופתרונות ניידים עבור טאבלטים וטלפונים חכמים.
SmartPlant Electrical- חברות ההנדסה משתמשות בתוכנה לצורך תכנון רשת החשמל במפעל, החל מנקודת האספקה הראשית של המפעל ועד לצרכני החשמל כגון מנועים חשמליים, מחממים, ותאורה.
לאחר גמר התכנון, מערכת המידע החשמלית שתוכננה באמצעות התכנה ונשמרה בבסיסי נתונים, נמסרת לקבלנים לצורך הקמת החשמל במפעל ולאחר מכן נמסרת למפעלים להמשך תחזוקה ועדכונים.
SmartPlant P&ID-הוא כלי המשמש ליצירת תזרימי תהליך "אינטליגנטיים" על ידי הזנת בסיסי המידע בנתוני המתקן.
תזרים התהליך מרכז את המידע החיוני על המתקן ומבוסס על כללי תכנון וקווים מנחים, על ידי כך מסייע בשיפור איכות התכנון, עקביות המידע וציות לסטנדרטים.
בעזרת העבודה בתוכנה מתקצר זמן התכנון על ידי ריכוזיות של המידע, ציות לכללי תכנון, ובדיקות אוטומטיות אונליין.
SmartPlant Instrumentation- היא תוכנה שנועדה לסייע למשתמש בתכנון ותחזוקה של כל שלב במחזור החיים של הנדסת מערכות מפעל כגון בנייה אחזקה ומודרניזציה בהתמקדות על המכשור והחיווט החשמלי מהשדה וחדר הבקרה וחזרה.
SPI הוא הכלי המוביל בשוק לפתרונות מיכשור המסייע במניעת כשלים במפעל על ידי ניהול ושמירת מידע בנושאי מכשור ובקרה.
SmartPlant Explorer- הוא פתרון לתצוגת דוחות וחיפוש מידע.בנוסף, הוא מאפשר ניהול הרשאות לצפייה בנתונים.
המוצר מאפשר ניתוח והצגת מידע בזמן אמיתי ובצורה קלה ומהירה ומאפשר ניווט בין התוכנות השונות.
Geomedia- פלטפורמת GIS חזקה וגמישה המאפשרת איגוד נתונים ממקורות שונים ובפורמטים שונים, הצגתם במפה אחידה וביצוע ניתוח מרחבי משותף וחילוץ מידע חדש ושיתופו עם מקבלי ההחלטות.
היכולות המיוחדות של Geomedia ליצור ניתוחים ושאילתות דינמיות הופכות אותה לכלי אידיאלי למעקב אחרי השפעות ותופעות הנגרמות כתוצאה משינויים במידעים השונים.
אינטר גאמא חברה להשקעות בע"מ היא חברת החזקות ישראלית שנסחרת בבורסה לניירות ערך בתל אביב.
אינטרגאמא נוסדה בשנת 1965 בידי איסר פן ויצחק אלמוג שריכזו בבעלות החברה את דלתה קולור שייצגה את חברת קודאק בישראל, את דלתה פילם שעסקה בשירות פיתוח תמונות, את דלתה חברה למסחר שייצגה את אוליבטי את דלתה ציוד הנדסי שעסקה ביבוא ציוד ביטחוני לישראל.
בשנת 1973 רכשה החברה לישראל את השליטה בחברה, אולם היא מכרה את החזקותיה בשנת 1976 לקבוצת שאול אייזנברג.
הרכישה בוצעה באמצעות חברת ההשקעות "פריון" שהייתה בבעלות אייזנברג, אך בפועל נוהלה על ידי מקרבו מיכאל אלבין.
באותה עת מונה תנחום אורן כמנכ"ל החברה, הוא גם החזיק בכ-16% מהמניות.
בשנת 1983 היו עיקר רווחיה של החברה מענף הצילום.
באותה שנה ביקשה החברה להנפיק מניות בבורסה לניירות ערך בתל אביב, אולם ההנפקה נדחתה למרץ 1984 בעקבות קריסת הבורסה באותה שנה.
בשנת 1987 החלה לייצג בישראל גם את חברת המצלמות היפנית מינולטה.
בשנת 1988 רכשה שוב החברה לישראל 57% ממניות החברה מקבוצת אייזנברג (אייזנברג באותה עת גם החזיקה בשליטה בחברה לישראל).
באותה שנה רכשה גם אינטרגאמא את "איפריה של קולנוע", חברת הפצה לסרטי קולנוע ורשת ספריות וידאו.
אולם אחרי שנתיים יצאה מההשקעה ברשת ספריות הווידאו.
בשנת 1998 רכש מנכ"ל אינטרגאמא, תנחום אורן, 69% מהמניות מידי "החברה לישראל" תמורת 23 מיליון דולר.
שאר המניות שהחזיקה החברה לישראל נמכרו למשפחת ספרא באמצעות חברת פ.י.ב.י.
פיבי מכרה את המניות בשנת 2010.
בסוף שנת 1999 חברת הבת "דלתה פילם" רכשה והתמזגה עם הלקוחה הגדולה ביותר שלה, רשת חנויות הצילום "אוריינט קולור".
באותה עת היו לרשת כ-150 חנויות צילום, אך תוך שנים ספרות הצטמצמה פעילות זאת במהירות, עקב הירידה המהירה בשימוש בסרטי צילום, עם זאת הקימה החברה מעבדת צילום חדשה בכפר נטר ב-2003. בהמשך עברה רשת החנויות להתמקד בשיווק מוצרי מולטימדיה ומצלמות דיגיטליות תחת השם "פוטושופ".
שם חברת האם שונה מ"דלתה פילם" ל"דלתה דיגיטל", והיא ייבא ושיווקה מצלמות דיגיטליות וסוללות תוצרת קודאק, מצלמות ומדפסות תוצרת סמסונג, ומצלמות דיגיטליות במותג פרטי.
בשנים אחר כך פעילות "דלתה דיגיטל" צומצמה באופן ניכר והיא נמכרה בשנת 2020.
בשנת 2017, בעקבות חקיקת החוק לקידום התחרות ולצמצום הריכוזיות, חילקה החברה את מניות חברת הבת רפק תקשורת ותשתיות שגם נסחרה בבורסת לניירות ערך בתל אביב כדיבידנד בעין.
זאת מאחר שהחוק חייב לצמצם את פירמידות השליטה בבורסה למבנה של עד שתי שכבות של חברות ציבוריות עד לסוף 2019.
נכון לשנת 2021 לחברה תחום פעילות אחד, השקעה בנדל"ן מניב.
הכולל שטחי משרדים שמשכירה החברה בהרצליה ובכפר נטר.
בעבר החזיקה החברה במספר חברות בת:
רפק תקשורת ותשתיות – חברה שעסקה בתחילת דרכה ביבוא ושיווק רכיבים אלקטרונים לישראל.
אחר כך הפכה בעצמה לחברת החזקות.
ג'נרל מהנדסים בע"מ - העוסקת בשיווק ציוד בתחום החשמל, האוטומציה, והבקרה התעשייתית
דלתה מערכות בע"מ – מייצגת חברות תעשייה ביטחונית זרות בישראל,
דלתה דיגיטל בע"מ – - עוסקת במוצרי הדמיה לציבור הרחב ובמוצרי הדמיה לרופאי שיניים, נמכרה בסוף 2020.
או.אר.טי טכנולוגיות – חברה להחזקות בתחום הטכנולוגיה – הוקמה בשם "רפק טכנולוגיות" ב-2001 כפיצול של רפק תקשורת ותשתיות, החזיקה בין השאר בחברות
"אורפק" שפיתחה את "דלקן" מערכות לניהול תדלוק, ניהול רשתות תחנות דלק, נמכרה בשנת 2015 תמורת 225 מיליון דולר.
"טרנסווי" שפיתחה מערכות לניהול ציי תחבורה ציבורית ומוצרים הקשורים לכרטיסים חכמים.
אר.אר מדיה – חברה שסיפקה שירותי תקשרות ושידור לתעשיית הטלוויזיה ולספקי תוכן.
נמכרה בשנת 2016 תמורת 242 מיליון דולר.
מדיויז'ן הדמיה רפואית בע"מ - חברה שהוקמה ב-1993 ועסקה בפיתוח ושיווק מוצרי הדמיה דיאגנוסטית לרפואת עיניים.
החל משנת 1997 רכשה אינטרגאמא בשלבים עד כ-53% ממניות החברה באמצעות חברת הבת "דלתה סחר".
בשנת 2000 הנפיקה מדיויז'ן לראשונה את מניותיה לציבור, ואלו נרשמו למסחר בבורסת Euronext בבריסל.
באותה שנה רכשה מדיויז'ן חברה אמריקנית למערכות הדמיה רפואית, וב-2004 חברה באירופה.
ב-2001 השקיעה תאגיד אגפא בחברה.
אולם בשנים הבאות דעכה פעילותה ואינטרגאמא מכרה את כל מניותיה של מדיויז'ן.
אינטר טורקו (Football Club International Turku, ובקיצור FC Inter Turku) הוא מועדון כדורגל פיני, מהעיר טורקו שבפינלנד.
המועדון משחק בליגת העל הפינית.
הקבוצה נוסדה בשנת 1990 כקבוצת נוער.
בשנת 1992 הוקמה קבוצת הבוגרים ששיחקה בליגה הפינית הרביעית.
בשנת 1993 הקבוצה החליפה את קבוצת טורון טובריט שנכנסה לקשיים כלכליים בליגה הפינית השלישית.
בסוף עונת 1993 סיימה את הליגה השלישית במקום הראשון והעפילה לליגה הפינית השנייה.
הקבוצה שיחקה בליגה השנייה מעונת 1994 ועד עונת 1995.
בעונת 1995 הגיעה לחצי גמר הגביע הפיני והפסידה לקבוצת מייפה.
בסוף העונה סיימה את הליגה השנייה במקום הראשון והעפילה בפעם הראשונה לליגת העל הפינית.
הקבוצה שיחקה בליגת העל מעונת 1996 ועד עונת 1997. בעונת 1997 הגיעה לרבע גמר הגביע הפיני והפסידה לקבוצת ה.י.ק.
בסוף העונה ירדה לליגה הפינית השנייה.
הקבוצה שיחקה עונה אחת בליגה השנייה והעפילה שוב לליגת העל.
הקבוצה משחקת בליגת העל ברציפות מעונת 1999.
בעונת 2000 הגיעה לחצי גמר הגביע הפיני והפסידה לקבוצת ה.י.ק.
בעונות 2001, 2003 הגיעה לרבע גמר הגביע הפיני והפסידה לקבוצות טמפרה יונייטד וה.י.ק.
בעונת 2004 סיימה את הליגה במקום הרביעי והעפילה בפעם הראשונה למפעלים האירופים במסגרת גביע האינטרטוטו בשנת 2005. בסיבוב הראשון ניצחה את קבוצת אקרנס מאיסלנד.
בסיבוב השני הפסידה לקבוצת ואראז'דין מיוגוסלביה והודחה מהטורניר.
בעונת 2007 הגיעה לגמר גביע הליגה הפינית והפסידה לקבוצת לאהטי.
בעונת 2008 זכתה באליפות פינלנד וזכתה בגביע הליגה הפינית.
בעקבות זכייתה באליפות העפילה לליגת האלופות בעונת 2009/2010. בסיבוב המוקדמות השני הפסידה לקבוצת שריף טירספול והודחה מהטורניר.
בעונת 2009 זכתה בגביע הפיני והעפילה לליגה האירופית בעונת 2010/2011. בסיבוב המוקדמות השלישי הפסידה לקבוצת ראסינג גנק והודחה מהטורניר.
בעונת 2010 הגיעה לרבע גמר הגביע הפיני והפסידה לקבוצת מרייהאמן.
בעונת 2011 סיימה את הליגה במקום השני והעפילה לליגה האירופית בעונת 2012/2013. בסיבוב המוקדמות השני הפסידה לקבוצת טוונטה והודחה מהטורניר.
בעונת 2012 סיימה את הליגה במקום השני והעפילה לליגה האירופית בעונת 2013/2014. בסיבוב המוקדמות הראשון הפסידה לקבוצת וייקינגור גטה מאיי פארו והודחה מהטורניר.
בפיזיקה, אינטראקציית שחלוף (Exchange Interaction) היא אפקט מכני קוונטי הפועל בין חלקיקים זהים ומחליף ביניהם.
לעיתים, היא מוגדרת כ"אנרגיית שחלוף", או פשוט כ"שחלוף", כדי להימנע מהרעיון השגוי שאפקט זה נובע מכוח או פוטנציאל קלאסי.
עבור חלקיקים שלא ניתן להבחין ביניהם (זהים) מתקיימת סימטריה לשחלוף (Exchange symmetry) של פונקציית הגל.
כלומר, כאשר שני חלקיקים כאלה מוחלפים, פונקציית הגל נותרת ללא שינוי (פונקציית גל סימטרית) או משנה סימן (פונקציית גל אנטי-סימטרית).
גם בוזונים וגם פרמיונים יכולים לקיים אינטראקציית שחלוף בינם לבין עצמם.
עבור פרמיונים, האינטראקציה נקראת גם דחיית פאולי וקשורה לעקרון האיסור של פאולי.
לבוזונים, האינטראקציה לובשת צורה של משיכה אפקטיבית שגורמת לחלקיקים זהים להימצא קרוב אחד אל האחר, כמו בעיבוי בוז-איינשטיין.
אינטראקציית שחלוף משנה את ערך התצפית של המרחק בין חלקיקים זהים כאשר פונקציות הגל של החלקיקים חופפות.
השחלוף מגדיל (עבור פרמיונים) או מקטין (עבור בוזונים) את ערך התצפית של המרחק בין חלקיקים זהים, ביחס לחלקיקים שניתנים להבחנה ביניהם.
בין יתר ההשלכות, אחראית אינטרקאציית השחלוף לפרומגנטיות ולנפח של החומר.
אין לה אנלוגיה במכניקה הקלאסית.
האפקטים השונים של אינטראקציית שחלוף התגלו באופן עצמאי על ידי כל אחד מהפיזיקאים ורנר הייזנברג ופול דיראק ב-1926.
לפעמים אינטראקציית שחלוף נקראת כוח שחלוף.
עם זאת, אינטראקציית שחלוף היא אפקט מכני קוונטי גרידא ואינה מתארת כוח אמיתי.
כמו כן, אין להחליף בינה לבין כוחות שחלוף הנוצרים על ידי שחלוף בין נושאי כוח (בוזוני כיול), דוגמת הכוח האלקטרומגנטי הנוצר בין שני אלקטרונים על ידי חילופי פוטון, או הכוח החזק בין שני קוורקים הנוצרים על ידי חילופי גלואון.
לצורך תיאור קוונטי של אינטראקציית השחלוף, ניתן לבנות אופרטור המתאר החלפה של שני חלקיקים.
אופרטור השחלוף יכול לייצג החלפה אמיתית של שני חלקיקים בתהליך אדיאבטי המשמר את המיקומים של כל שאר החלקיקים, אך בדרך כלל נתייחס לאופרטור כשאלה מה יקרה אם נחליף, גם ללא החלפה בפועל.
סימטריית השחלוף מכריחה את האופרטור להיות אוניטרי.
ולכן הוא לא רק אוניטרי אלא גם בעל שורש שווה ל-1, מה שמשאיר רק שתי אפשרויות:
בהתאם לשתי אפשרויות אלה, חלקיקים קוונטיים מכניים מסווגים כבוזונים או כפרמיונים.
משפט ספין-סטטיסטיקה של תורת השדות הקוונטית אומר שכל החלקיקים בעלי ספין חצי שלם מתנהגים כמו פרמיונים וכל החלקיקים בעלי ספין שלם מתנהגים כמו בוזונים.
בוזונים רבים יכולים לאכלס את אותו מצב קוונטי.
לעומת זאת, לפי עקרון האיסור של פאולי, שני פרמיונים אינם יכולים לאכלס את אותו מצב.
מאחר שלאלקטרונים יש ספין 1/2, הם פרמיונים.
משמעות הדבר היא כי פונקציית הגל הכוללת של מערכת חייבת להיות אנטי סימטרית כאשר שני אלקטרונים משוחלפים, כלומר החלפה פנימית ביחס לקואורדינטות המרחב והספין.
אינטראקציות שחלוף בין מומנטים מגנטיים מקומיים
במערכת דמוית מולקולת מימן (כלומר אחד עם שני אלקטרונים), אפשר לבנות מודל מצב קוונטי עבור כל אלקטרון בהנחה שהאלקטרונים מתנהגים באופן עצמאי, ושפונקציות הגל המרחביות של 2 האלקטרונים ו- בהתאמה הן אורתוגונליות אחת לשנייה ותואמות את המצב האנרגטי או את רמת האנרגיה של האלקטרון אליו הן משויכות.
לאור הנחות אלו, אפשר לבנות את פונקציית הגל הכוללת של המערכת על ידי שימוש בקומבינציה אנטי סימטרית של מכפלת פונקציות הגל המרחביות של 2 האלקטרונים:
לחלופין, ניתן להשתמש בקומבינציה סימטרית של מכפלת פונקציות הגל המרחביות של 2 האלקטרונים כדי לבנות את פונקציית הגל הכוללת של המערכת:
כאשר מתייחסים לאינטראקציית השחלוף במערכת דמוית מולקולת המימן כהפרעה, ההמילטוניאן הכללי ע"פ תורת ההפרעות מוגדר כך:
מכאן, ניתן למצוא את 2 הערכים העצמיים עבור אנרגיית המערכת:
כאשר, היא הפתרון עבור פונקציית הגל המרחבית הסימטרית ואילו היא הפתרון עבור פונקציית הגל המרחבית האנטי-סימטרית.
דרך אחרת היא חישוב באמצעות חשבון וריאציות, הנותן תוצאות דומות.
ניתן ללכסון על ידי פונקציות מיקום-מרחב הניתנות על ידי משוואות ו-.
במשוואה , הוא אינטגרל קולון, הוא אינטגרל החפיפה ו- הוא אינטגרל השחלוף.
אינטגרלים אלה מוגדרים באופן הבא:
הביטויים בסוגריים במשוואות ו- מתאימות לדחיית פרוטון-פרוטון (), דחיית אלקטרון-אלקטרון (), ומשיכת אלקטרון-פרוטון ().
כמו כן, מניחים כי כל הגדלים הנזכרים הם ממשיים.
על אף שעבור מולקולת מימן אינטגרל השחלוף הוא שלילי, הייזנברג הציע שהוא משנה סימן ביחס קריטי מסוים בין המרחק הפנים-אטומי לבין הקצה הממוצע של רדיוס המסלול האטומי.
הקומבינציות האנטי סימטרית והסימטרית במשוואות ו- בהתאמה, אינן כוללת את משתני הספין ( (ספין חיובי (ספין "מעלה")) ו- ספין שלילי (ספין "מטה")).
ישנן גם קומבינציות סימטרית ואנטי סימטרית של משתני הספין עבור כל 2 אלקטרונים:
על מנת לקבל את פונקציית הגל הכוללת האנטי סימטרית, קומבינציות הספין האלו צריכות להיות משולבות עם משוואות ו-.פונקציות הגל הכוללות המתקבלות, המכונות אורביטלי - ספין, נכתבות כדטרמיננטות סלייטר (למעשה, כמכפלת פונקציות הגל המרחביות והספיניות).
כאשר פונקציית הגל האורביטלית היא סימטרית ,פונקציית הגל הספינית חייבת להיות אנטי סימטרית (משוואה בסימן ), ולהפך.
בהתאם לכך, תואמת את הפתרון המרחבי הסימטרי / סינגלט-ספין ו- תואמת לפתרון המרחבי האנטי סימטרי/ טריפלט-ספין.
ג'ון הסברוק ואן ואלק הציג את הניתוח הבא:
האנרגיה הפוטנציאלית של אינטראקציה בין שני אלקטרונים באורביטלים מאונכים יכולה להיות מיוצגת על ידי מטריצה, .ממשוואה מתקבלים הערכים האופייניים של מטריצה זו: .
בנוסף לזאת, הערכים האופייניים לריבוע גודל וקטור הספין התוצאתי, , הם .
הערכים האופייניים של כל אחת מהמטריצות ו- הם ו-.
הערכים האופייניים של המכפלה הסקלרית הם ו-, התואמים את מצבי הסינגלט () והטריפלט ().
ממשוואה ומהיחסים הנזכרים לעיל נובע כי ל- יש ערך אופייני של כאשר למכפלה יש ערך אופייני של (כלומר, כאשר , המצב המרחבי הסימטרי/סינגלט-ספין).
לחלופין, ל- יש ערך אופייני של כאשר למכפלה יש ערך אופייני של (כלומר, כאשר , המצב המרחבי האנטי-סימטרי/טריפלט-ספין).
דיראק ציין כי התכונות הקריטיות של אינטראקציית שחלוף ניתנות להשגה באופן יסודי על ידי הזנחת 2 האיברים הראשונים בצד ימין של משוואה , ובכך להחשיב את שני האלקטרונים כצימוד של הספינים שלהם על ידי פוטנציאל מהצורה הבאה:
מכך ניתן להסיק כי ההמילטוניאן של אינטראקציית שחלוף בין 2 אלקטרונים באורביטלים מרחביים ו- מובע במונחי מומנטי הספין שלהם ו-.
המילטוניאן זה נקרא מודל הייזנברג או המילטוניאן דיראק-הייזנברג:
כאשר, אינו בהכרח זהה או שווה לערך שבמשוואה .
אשר נקרא קבוע השחלוף, מחושב על פי משוואות , ו-:
למרות האמור לעיל, כאשר 2 האורביטלים בהם נמצאים 2 האלקטרונים מאונכים זה לזה (), לדוגמה באורביטלים שונים באותו אטום, אז מתקיים .
ממשוואה נובע שכאשר קבוע השחלוף, , הוא בעל ערך חיובי, המערכת תעדיף להיות במצב האנרגטי שבו ל-2 האלקטרונים יש ספינים מקבילים (בכיוון) שכן זהו המצב האנרגטי בעל הערך הנמוך ביותר דהיינו רמת היסוד.
זהו הגורם העיקרי לתופעת הפרומגנטיות בחומרים שבהם האלקטרונים/הספינים נחשבים כקשורים לאטום (לא חופשיים) כמו במודל הייטלר-לונדון, אך למודל זה של פרומגנטיזם יש מגבלות בחומרים מוצקים.
כאשר קבוע השחלוף, , הוא בעל ערך שלילי, המערכת תעדיף להיות במצב האנרגטי שבו ל-2 האלקטרונים יש ספינים הפוכים (בכיוון) שכן זהו המצב האנרגטי בעל הערך הנמוך ביותר (רמת היסוד), מה שפוטנציאלית גורם לאנטי פרומגנטיזם.
סימנו של קבוע השחלוף, , נקבע במקור על ידי היחס בין הגדלים והמכפלה .
ניתן להגיע למסקנה זו מהביטוי לפער בין האנרגיות של מצבי הסינגלט והטריפלט:
רוב אינטראקציות שחלוף הן קצרות טווח ומוגבלות לאלקטרונים באורביטלים שונים באותו אטום (שחלוף פנים אטומי) או לאלקטרונים באורביטלים של האטומים השכנים הקרובים ביותר.
אינטראקציות אלה נקראות אינטראקציות שחלוף ישיר.
לעומת זאת, אינטראקציות שחלוף ארוכות טווח יכולות להתרחש דרך אלקטרונים באטומים מתווכים מסוג שונה.
אינטראקציות אלה נקראות אינטראקציות שחלוף על (superexchange).
בגביש, הכללה של המילטוניאן הייזנברג באופן בו הסכום נעשה עבור שחלוף של כל זוג אלקטרונים/ספינים של מערכת רב אלקטרונית נותנת את הביטוי הבא:
כאשר, גורם ה- במשוואה נובע מכך שהאינטראקציה בין אותם שני ספינים נספרת פעמיים בביצוע הסכומים.
כמו כן קבוע השחלוף במשוואה , שווה לקבוע השחלוף ולא לאינטגרל השחלוף, .
אינטגרל השחלוף קשור לגודל אחר הנקרא קבוע קשיחות השחלוף, , שמשמש כמאפיין של חומרים פרומגנטיים.
גודל נקבע על פי מבנה הסריג:
עבור סריג קובייתי פשוט (SC) עם קבוע סריג :
עבור סריג ממורכז גוף (BCC):
עבור סריג ממורכז פאה (FCC):
הצורה של משוואה מתאימה באופן זהה למודל איזינג (הסטטיסטי המכני) של פרומגנטיות אלא שבמודל אייזינג, במקום מכפלת וקטורי הספין קיימת מכפלת סקלרים .
מודל אייזינג נהגה לראשונה על ידי היינריך לנץ ב-1920 ונפתר למקרה החד־ממדי על ידי תלמידו לדוקטורט ארנסט איזינג ב-1925. האנרגיה של מודל איזינג מוגדרת להיות:
מגבלות של המילטוניאן הייזנברג ומודל האלקטרונים הקשורים בחומר מוצק
היות שהמילטוניאן הייזנברג מניח שהאלקטרונים המעורבים באינטראקציית השחלוף קשורים לאטום (בהקשר של מודל הייטלר-לונדון, או תאוריית הקשר הערכי) זה מודל הולם להסברת התכונות מגנטיות של מוצקים שאינם מולקולריים בעלי בידוד חשמלי יוני או קוולנטי צר סרט שבהם תמונה זו היא סבירה.
עבור מקרים אלה, מודל של אלקטרונים לא קשורים, או מודל הונד-מליקן-בלוך (אורביטל/פס מולקולרי), עבור פונקציות הגל של האלקטרונים הוא מציאותי יותר.
בהתאם לכך, מודל סטונר של הפרומגנטיות ישים יותר.
במודל סטונר, המומנט המגנטי של הספין (ביחדות של מגנטון בוהר) לכל אטום בפרומגנט ניתן על ידי ההפרש בין מספר האלקטרונים הנמצאים במצב אנרגטי ספין "מעלה" לבין מספר האלקטרונים הנמצאים במצב אנרגטי ספין "מטה".
עם זאת, בפרומגנטים עם מומנט מגנטי ספיני כאשר g = 2.0023 ≈ 2, המודל נוטה להעריך יתר על מידה את המומנט המגנטי הספיני הכולל לכל אטום.
לדוגמה, מודל סטונר מנבא רשת של מומנט מגנטים של לכל אטום לניקל מתכת, ערך קרוב מאוד ל- הערך המחושב ע"פ ערכי המדידה של הרוויה המגנטית, הצפיפות, והמשקל האטומי של המתכת.
בניגוד לכך, אטום Ni בודד (תצורה אלקטרונית = 3d84s2) בשדה גבישי קובייתי יכיל שני אלקטרונים עם אותו הספין (ומכאן, על פי מודל סטונר יהיה לאטום זה מומנט מגנטי ספיני כולל של בעוד שהמומנט המגנטי הספיני הכולל הנמדד לאורך ציר אחד ניתן על ידי .
באופן כללי, האלקטרונים בפסי הערכיות או בתת הקליפות האלקטרוניות s ו-p הם נודדים, האלקטרונים בתת-הקליפה האלקטרונית 4f הם ממוקמים ואילו האלקטרונים בתת-קליפות 5f 3d/4d נמצאים במצב ביניים בין ממוקמים לנודדים, בהתאם למרחקים פנים-גרעיניים מסוימים.
במקרה של חומרים שבהם תורמים לתכונות המגנטיות גם אלקטרונים ממוקמים וגם אלקטרונים נודדים, כגון בחצאי מוליכים פרומגנטיים השייכים לקבוצת ה"יסודות הנדירים" (הנמצאים בעיקר בקרום כדור הארץ ומכאן שמם "rare earth") כגון תרכובות אירופיום, במיוחד אירופיום חמצני, מודל RKKY הוא המנגנון המקובל החל מסוף המאה ה-20.
אינטר קאטֶרָה היא בולה אפיפיורית שנשלחה למלכי ספרד ב-3 וב-4 במאי 1493 על ידי האפיפיור אלכסנדר השישי.
הבולה נכתבה אחרי חזרתו של כריסטופר קולומבוס ממסעו הראשון במרץ 1493, שבמהלכו נקבע קו באוקיינוס האטלנטי המחלק את העולם בין ספרד לפורטוגל.
לפי החלוקה, מה שנמצא "מאה ליגות" מערבית לקו העובר בין האיים האזוריים לכף ורדה, נתון לריבונות ספרדית.
הבולה אותה נהוג לכנות "אינטר קאטרה" מורכבת למעשה משלושה כתבים שונים: אחד הנקרא אינטר קאטרה ומתוארך ל-3 במאי, השני נקרא אקסימיה דבוטיוניס (Eximiae devotionis – מסירות יוצאת דופן) וגם מתוארך ל-3 במאי, ואילו השלישי נקרא גם הוא אינטר קאטרה ומתוארך ל-4 במאי.
בולת אינטר קאטרה מוקדמת יותר, ניתנה ב-1456 לפורטוגל על ידי האפיפיור קליקסטוס השלישי, דודו של אלכסנדר השישי.
היא הייתה האחרונה בסדרת בולות שנתנו ביטוי לעליונות הימית של פורטוגל בראשית עידן גילוי הארצות.
בדרכו חזרה מאמריקה לספרד, עצר קולומבוס בפורטוגל, והמלך ז'ואאו השני הודיע לקולומבוס כי הארצות שגילה שייכות לפורטוגל, לפי הסכם אלקוקובאס (Alcocobas) וכן הבולה האפיפיורית אטרני רגיס.
קולומבוס מיהר לעדכן את פרדיננד מלך ספרד, שמצדו פעל מיד והפעיל את שליחיו ברומא במטרה להסיר את האיום שנשקף מהבולה הקודמת לסכל הכרה בזכויותיה של ספרד לתגליות.
יש היסטוריונים המצביעים על כך שספרד לא הייתה בעלת העניין היחידה בפרסום הבולות, אלא שגם לאפיפיור היה אינטרס בנושא, כיון שנזקק לטובתו של המלך הספרדי בעניין סכסוך משפחתי עם בן דודו של המלך, פרדיננד הראשון מנאפולי.
מלך ספרד שלח בקשה רשמית (המתוארכת ל-18 באפריל) בה ביקש את עזרת האפיפיור.
תגובתו של אלכסנדר השישי לבקשה הייתה בולת ה"אינטר קאטרה", המתוארכת ל-3 במאי.
הבולה, שככל הנראה הייתה מכתב אפיפיורי ולא 'בולה' רשמית, נשלחה לשגריר פרנסיסקו דה ספרטס בברצלונה כדי שיעבירה למלך.
תוכן המכתב היה סודי, ורק לאנשי הצוות האישי של האפיפיור הייתה נגיעה אליו.
זאת כנראה כדי להסתיר את קיומה מהקרדינל הפורטוגזי החזק ז'ואאו דה קוסטה, שכיהן כנציג המלך ז'ואאו השני.
"האינטר קאטרה" מ-3 במאי טרם הגיעה לספרד כששגריר פורטוגל בא לשם וטען שהודו שייכת למדינתו.
מקץ שבוע נוסף ללא תשובה מרומא, פרדיננד חתם ב-23 במאי על מסמכים לשיגור משלחת גילויים נוספת בפיקודו של קולומבוס.
וכך כתב המלך: "קבענו גבול שעובר מהאיים האזוריים לאלה של כף ורדה, מקוטב לקוטב, כל מה שממערב לגבול שצוין הוא שלנו".
על פי העדויות, ב-28 במאי קולומבוס עזב את חצר המלך לסביליה, אך עוד באותו לילה שליח המלך השיגו בדרכו והגיש לו מכתב דחוף; זה היה המכתב האפיפיורי שלו חיכו, והמלך שלח את תרגומו לקולומבוס.
האפיפיור כתב כי שמע על כוונת מלכי ספרד להפיץ את האמונה הקתולית לארצות רחוקות, וכן על מסעו של קולומבוס "מערבה לכיוון הודו", שם שוכנים איים ומחוזות לא מוכרים.
הוא אישר לספרדים קבלת ריבונות על הארצות שגילו, והורה להם לשלוח מיסיונרים להמרת דת הילידים.
עם זאת, נראה שהמסמך שהגיע לא היה מקובל על מלך ספרד משתי סיבות: האחת - מדובר בתכתובת פרטית, ולא בהצהרה פומבית; השנייה - לא הוגדרה בו הטריטוריה עליה יוכל לטעון לבעלות באישור אפיפיורי, וכן לא הוגבל בה השטח עליו פורטוגל יכולה לטעון לריבונות.
פרדיננד קבע שקו החלוקה עובר מהאיים האזורים עד כף ורדה, אך המלך ז'ואאו טען שהתגליות החדשות שייכות לפורטוגל.
קולומבוס סירב לחשוף את המרחק האמיתי של הארצות שגילה מהקו שנקבע, ולהכריע בסוגיה.
כמו כן ספרד חששה משום שפורטוגל נלחמה ב-1479 על האיים האזוריים, וייתכן שיהיו מוכנים להילחם עליהם שוב.
נוסח שחוקרים מציעים הוא: במטרה לפתור את בעיית הגדרת הטריטוריה, עוד באותו הלילה קולומבוס למד את האינטר-קאטרה המתוארכת ל-3 במאי, והציע למלך פרדיננד לקבוע את קו החלוקה "מאה ליגות ממערב לאיים האזוריים".
ההצעה התקבלה בספרד, בהתאם לדרישותיהם שונה קו החלוקה - האינטר קאטרה תוקנה, תוארכה ל-4 במאי, והופצה כבולה אפיפיורית.
הבולה "אקסימיה דבוטיוניס" שונה מעט בניסוחה אך חוזרת על הבטחות שתי הבולות הראשונות; כן מודגש בה שהריבונות הספרדית תתואם עם ריבונות מלך פורטוגל במקומותיו שלו.
הבולות ממוענות לפרדיננד ולאיזבלה, מלכי ספרד.
הפתיחה בשתי האינטר-קאטרות זהה, ובדומה למקבילות שנשלחו למלכי פורטוגל, היא מתייחסת לנושא הרחבת האמונה הנוצרית לארצות "ברבריות", לא-נוצריות.
לאקסימיה-דבוטיוניס פתיחה קצרה יותר, גם היא נוגעת לאותו נושא.
האינטר-קאטרה הראשונה בסדרה מתייחסת לתגליות של "ארצות ואיים רחוקים ולא ידועים במחוזות המערב, לכיוון האינדים" (הכוונה להודו).
התגליות נזקפות לזכותו של כריסטופר קולומבוס.
באינטר-קאטרה השנייה כבר מצוינות יבשות (טרה-פירמה) שהתגלו מעבר לאוקיינוס, וכמו כן התווספו בה מחמאות ותיאורי שבח לצד שמו של קולומבוס.
ייתכן שתוספת זאת הייתה לבקשתו של קולומבוס עצמו.
בבולה מה-3 במאי האפיפיור, על בסיס שליחותו האלוהית, העניק לשליטי ספרד את הארצות והאיים שהתגלו באוקיינוס בכיוון מערב, כמו גם את כל הארצות באותו כיוון שטרם התגלו, אם טרם שויכו לנסיך נוצרי.
האפיפיור אסר על הגעה למחוזות אלה ללא אישור השליטים הספרדים.
כמו כן, הדרישות מספרד הוקבלו לדרישות הכס הקדוש מפורטוגל בשטחים שהתגלו על ידה.
הבולה מה-4 במאי הרחיבה את ריבונות ספרד, ויצרה חלוקה המאפשרת לספרד להתפשט לאיים וליבשות שהתגלו וכאלה שטרם התגלו, לא רק במערב - אלא גם בדרום, כמו גם בכיוון הודו ואזורים נוספים.
בטרמינולוגיה ייחודית, קו החלוקה הוגדר כנמצא "מאה ליגות למערב ולדרום" מהאיים האזוריים ואיי כף ורדה.
בשתי הבולות המאוחרות, הביטוי "במערב ובאוקיינוס" ככל הנראה הוחלף על ידי הביטוי "למערב ולדרום", כאינדיקציה לכיוונן של התגליות, ותכנוניו של קולמבוס למסעו השני.
כמו כן, בבולה המתוארכת ל-4 במאי הוסרה האנלוגיה לדרישות ממלך פורטוגל.
אף לא אחת מהבולות לא שרדה בנוסח המקורי.
יש חוקרים המטילים ספק בכך שאינטר קאטרה מה-3 במאי אכן הוכרזה באופן רשמי, ורואים בה מעין "תדריך סודי".
עותק שלה התגלה לראשונה בעיר סימנקס (Simancas) בספרד ב-1797, ולפי חוקרים אחרים ב-1892. בהמשך היא נמצאה מתועדת ברשומותיו הסודיות של האפיפיור אלכסנדר השישי בארכיון הוותיקן.
מלבד הבולות, קיימות התכתבויות בין רומא לבית המלוכה הספרדי סביב תוכנן, וגם התכתבויות בין בית המלוכה הספרדי לקולומבוס.
הדעה הרווחת במחקר היא כי שלוש הבולות נושאות למעשה תאריכים מזויפים, וקיים ניסיון להתחקות אחרי תאריכי כתיבתן ותאריכי הפרסום האמיתיים.
הבולה הראשונה בסדרה הקרויה אינטר-קאטרה מתוארכת ל-3 במאי, גם הבולה אקסימיה-דבוטיוניס מתוארכת לאותו היום.
הבולה השנייה המכונה אינטר-קאטרה מתוארכת ל-4 במאי.
מחקר כתבי היד העלה כי הבולות הונפקו על ידי הקאמרה אפוסטוליקה, משרד האוצר האפיפיורי, ולא על ידי המשרד המשפטי.
הן חתומות על ידי מזכירו האישי של אלכסנדר השישי, לודוביקוס פודוקאתרוס.
פודוקאתרוס ככל הנראה הורה להנפיק את שלוש הבולות, בבקשו מאנשי כנסייה שונים לכתבן.
הבולות התפרסמו ברווח זו מזו: לפי תיוקים בארכיון הוותיקן, האינטר-קאטרה מה-3 במאי נכתבה ככל הנראה בחודש אפריל, בתגובה לבקשה רשמית של המלך פרדיננד מהאפיפיור ב-18 באפריל.
האינטר-קאטרה השנייה נכתבה כנראה ביוני, ואילו השלישית, אקסימיה-דבוטיוניס, נכתבה ביולי.
סידורן לא לפי התיארוך הרשמי שניתן להן, ותאריך כתיבתן מראה כי סדר הפצתן שונה, והאקסימיה-דבוטיוניס היא הבולה האחרונה, ולא השנייה.
במכניקת הזורמים, אינטראקציית גל-זרם היא האינטראקציה בין גלי מים וזרמי ים ממוצעים.
אינטראקציית גל-זרם היא אחד המנגנונים האפשריים ליצירת גלי פרא, כמו שקורה באופן תדיר בזרם אגוליאש (Agulhas Current).
כאשר חבילת גלים שנעה בכיוון אחד פוגשת בזרם ים חזק שנע בכיוון ההפוך, הגלים בחבילה עשויים להיערם אחד על השני ולהפיק גל בעל אורך גל קצר יותר אולם בעל אמפליטודה (גובה גל) גדולה מאוד וצפיפות אנרגיה גבוהה מאוד.
האינטראקציה הזאת סבוכה מאוד, אולם הסבר פשטני לה מבוסס על אפקט דופלר המסביר את השפעת זרם המים על תדירות הגל ואורכו.
יותר מכך, אינטראקציית גל-זרם יכולה, כאשר זרם הים הפוך בכיוונו ומהיר יותר מהגל, להוביל להיווצרות קאוסטיקות של גלי הים באזורים מסוימים, באופן אנלוגי לתופעות מתחומים אחרים הקשורות בקאוסטיקות של גלים (כמו בום על קולי וקשת בענן).
בקאוסטיקות, המהוות את גבולות התחום בו גלי הים יכולים להתקדם, אמפליטודת הגל מתחזקת מאוד (מבחינה פורמלית מקבלת ערך אינסופי), והסבירות להיווצרות גל פרא באזור כזה גבוהה בהרבה.
Peregrine (ב-1976) זיהה חמישה זנים שונים של אינטראקציית גל-זרם:
אינטראקציה של גלים עם שדה זרם בקנה מידה גדול בהרבה, עם שינויים דו-ממדיים איטיים - בהשוואה לאורך הגל - בשדה הזרם.
אינטראקציה של גלים עם שדה זרם בקנה מידה קטן (בניגוד למקרה לעיל), בה הזרם האופקי משתנה במהירות בסקלת אורך שהיא בת השוואה לאורך הגל.
אינטראקציית גל-זרם משולבת עם זרמים המשתנים באופן חזק בתלות בעומק מתחת לפני הים.
אינטראקציה של גלים עם טורבולנציה; ולבסוף:
אינטראקציה של גלים הנוצרים על ידי ספינות עם זרמים, כמו שקורה למשל בשובל של ספינה.
יחס נפיצה של גלי מים על פני זרם ממוצע
גלי מים שמתקדמים על פני מים זורמים חווים שינוי באורך הגל שלהם לעומת ערכו כאשר הם מתקדמים על פני מים נייחים; כאשר הגלים נעים עם כיוון הזרם, אורכם גדל, בעוד כאשר הם נעים נגד כיוון הזרם, אורכם מתקצר.
ניתן לפתח את יחס הנפיצה של גלי מים עמוקים על פני זרם מים באמצעות הטריק של מעבר למערכת הייחוס של הזרם.
ברור שאורך הגל הנצפה זהה במערכת הייחוס בה המים נייחים ובמערכת הייחוס בה המים זורמים.
לכן התדירות הזוויתית של הגל במערכת הייחוס בה המים נייחים היא: .
תדירות הגל במערכת הייחוס בה המים זורמים היא לפיכך:
כיוון שתדירות הגל בכל מערכת ייחוס היא קבועה בזמן, נקבל שיחס נפיצה זה מוליך למשוואה הריבועית:
נגדיר כעת את מהירות המופע של הגלים בטרם הגיעו לאזור בו יש זרם מים: , ונקבל לאחר פישוט אלגברי ארוך שמהירות התקדמות הגל c במערכת הייחוס בה המים זורמים היא:
באופן קומפקטי יותר, ניתן לרשום את מהירות המופע של הגל v במערכת הייחוס שנעה עם הזרם:
ניתן לראות שכאשר (הזרם עם כיוון הגל), אז המהירות v גדלה והגל מתארך.
באופן דומה כאשר המהירות v קטנה והגל מתקצר.
ההיקש המשמעותי ביותר מהמשוואה ל-v נוגע למה שקורה כאשר הדיסקרימיננטה מתאפסת או קטנה מאפס, כלומר כאשר .
ברור שרק לפתרון ממשי למהירות יש משמעות לכן נתייחס למקרה שבו .
במקרה זה מהירות המופע של הגל במערכת הייחוס של הזרם היא , ומהירות החבורה של הגל היא חצי ממהירות המופע, כלומר .
כיוון שמהירות החבורה היא למעשה מהירות התקדמות האנרגיה של הגל, נקבל שבמערכת הייחוס של צופה נייח מהירות התקדמות הגל היא: - כלומר הגל אינו מסוגל להתקדם כלל כנגד הזרם!
מצב כזה מכונה חסימה (blocking) של הגל על ידי הזרם.
במקרה הכללי יותר מהמקרה החד-ממדי שתואר מקודם, יחס הנפיצה של גל המים הנמצא באינטראקציה עם הזרם הוא:
כאשר k•U היא מכפלה סקלרית בין וקטור מהירות הזרם לווקטור הגל, ששווה ל-: k•U = kU cos α.
במקרה זה נקבל שהחסימה של הגל על ידי הזרם באה לידי ביטוי בהגבלת טווח הזוויות שגלים דו-ממדיים יכולים להתקדם בהן.
כלומר הגלים ייצרו תבנית V אופיינית עם זווית פתיחה ששווה ל-: .
בגבולות התחום הזה, שהם דוגמה לקאוסטיקה, ישנה תופעת של היערמות גלי המים והתחזקות יוצאת דופן של צפיפות האנרגיה ואמפליטודת הגל.
זה נובע מכך שגבולות התחום הם אקסטרמום זוויתי של פיזור הגלים, כך שגלים עם טווח כיוונים רחב מפוזרים פחות או יותר בכיוון יחיד, ומתקבלת צפיפות אנרגיה גבוהה מאוד.
אינטראקציה כובדית של אנטי חומר מתארת כיצד פועל כוח הכבידה על חלקיקי אנטי חומר.
אינטראקציה זו טרם נמדדה בידי פיזיקאים ונחקרת כיום במקומות שונים.
מציאת הפוזיטרון, שהוכיחה את התאוריה של דירק ב-1932, החלה עידן חדש בפיזיקה של חלקיקים מסוג אחר.
בעשרות שנים האחרונות קהילת החוקרים העולמית מראה מגמת עלייה בחקר המרכיבים של החומר והאנטי חומר, השפעותיהן על הסביבה ואחד על השני.
כדי להוכיח את קיומה של האינטראקציה הגרביטציונית פיזקאים מכל רחבי העולם עושים עבודה תאורטית רבה יחד עם פיתוח ניסויים גדולים כדי למצוא את המודל התאורטי המתאים ביותר לתיאור האטום בפרט והעולם כולו בכלל.
יש חוקרים הסוברים כי כפי שחלק מהתכונות של החומר הפוכות מתכונות החומר של אנטי חומר, כך גם שדה הכבידה של האנטי חומר יהיה הפוך לעומת שדה הכבידה של החומר.
לאנטי שדה כבידה העולה מהשערה זו יש השפעות עמוקות על התאוריות המוכרות לנו כיום.
אחת הבעיות הקשות ביותר בקוסמולוגיה כיום שניתנת לפתרון על ידי הוכחת הסברה היא מדוע היקום מורכב מחומר ולא אנטי חומר, והאינטראקציה הגרביטציונית יכולה להיות בלב התאוריה שתענה על השאלה.
בשנים האחרונות תוכננו ונערכו הרבה ניסויים על מנת לבדוק את התאוצה של אנטי חומר בשדה כבידה.
עד כה, אף ניסוי לא הצליח לאשש או להפריך את ההבדל בין שדה הכבידה של אנטי חומר לבין שדה הכבידה של חומר, אף כי הושגה התקדמות ניכרת בנושא.
בדרך כלל אטומי אנטי מימן משמשים כבסיס למחקרים שמנסים כיום כדי להשיג תשובה בשנים הקרובות.
קבוצת המחקר ALPHA שממוקמת ב-CERN הייתה הראשונה ללכוד אטומי אנטי מימן ולהפיל אותם בריק על מנת למדוד את האינטראקציה הגרביטציונית שלהם.
כיום קבוצת מחקר זו היא המתקדמת בעולם שמדדה את תכונות האנטי מימן בדיוק הרב ביותר.
כיום, ישנן שלוש תאוריות עיקריות בנושא השפעת האנטי חומר על חומר מבחינה גרביטציונית:
ההשערה הרווחת כיום היא שחומר ואנטי חומר משפיעים מבחינת שדה הכבידה בצורה זהה.
יש הטוענים שאנטי חומר משפיע על חומר באותו גודל כפי שחומר משפיע על עצמו.
בעיות שעלו מניסיון פיתוח תאוריה קוונטית המשלבת כבידה הביאו חוקרים לרעיון ששדה הכבידה של אנטי חומר יכול להשפיע בגודל שונה משדה הכבידה של חומר.
הקושי הגדול במדידת שדה הכבידה של אנטי חומר הוא נדירותו והתכלותו ברגע מגע עם חומר שיוצר את העולם.
רוב השיטות ליצירת אנטי חומר קשורות באנרגיה גבוהה של חלקיקים ואטומים בעלי אנרגיה קינטית גבוהה, מצב זה לא מאפשר מחקר בכל נושא שדה הכבידה.
טיעונים נגד שוני בין השפעת כבידה על חומר ועל אנטי חומר
לפי עקרון השקילות שהוא אחד מאבני היסוד של תורת היחסות מסה בתאוצה שווה למסה בשדה כבידה, מסיבה זאת ובגלל שהמסה של חלקיק חומר שווה למסה של חלקיק אנטי חומר התאוצה של שניהם תהיה שווה תחת השפעה של אותו שדה כבידה.
סימטריית CPT שהיא חלק מפיזיקה תאורטית ופיזיקת חלקיקים אומרת שגם אם יתהפך סימנו של המטען הוא לא ישפיע על התכונות האחרות של החלקיק למשל: תנע, ספין ומסה.
מפני ששינוי הסימן לא משפיע על המסה חוקרים טוענים שהוא לא ישפיע גם על שדה הכבידה של החלקיק.
אחד המקורות עבור הכבידה הייתה התצפית על חלקיקי ניוטרינו מסופרנובה 1987A.
בשנת 1987, שלושה גלאי ניוטרינו מרחבי העולם צפו בו זמנית בכמות אדירה של חלקיקי ניוטרינו שנבעו מסופרנובה בענן מגלן הגדול (במרחק 164,000 שנות אור).
בתצפית נראה כי התגלו אנטי ניוטרינו וניוטרינו, אך אין לדעת זאת בוודאות.
הגלאי אינו יכול להבדיל באופן מושלם ביניהם, על כן אם השניים אכן נצפו אז ההבדל באינטראקציות הכבידתיות הוא קטן מאוד.
הפיזיקאי ויליאם פיירבנק עשה ניסוי על מנת למדוד באופן ישיר את התאוצה הכובדית של אלקטרון ופוזיטרון.
אבל היחס בין המסה למטען החשמלי של חלקיקים הוא גדול מדי לכן הכוח האלקטרו-מגנטי גדול מדי ומקשה מאוד את הניסוי.
קשה מאוד למדוד את האינטראקציה הכובדית ברמת החלקיקים, מפני שהמסה קטנה מאוד ולכן הכוח הכובדי קטן מאוד, בנוסף עבור חלקיקים טעונים הכוח האלקטרו-מגנטי חזק הרבה יותר.
ניסוי באנטי מימן קר נייטרלי
משנת 2010 התאפשרה יצירת חלקיק אנטי מימן קרים במאיץ חלקיקי אנטי חומר ב-CERN.
בגלל שחלקיקי אנטי מימן הם נייטרלים מבחינה חשמלית ניתן בעזרתם למדוד את האינטראקציה הכובדית של אנטי חומר ביחס לחומר.
ב-2013 פורסמו תוצאות ניסוי שנעשה ב-ALPHA, בניסוי אנטי מימן שוחרר לנפילה חופשית ונמדד האינטראקציה הכובדית שלהם.
אך תוצאות הניסוי לא מדויקות מספיק כדי להכריז על הצהרה ברורה, אפילו לא ניתן עדין להכריז על סימן התוצאה.
המחקר ב-CERN נמשך על ידי מספר שיטות שונות נוספות.
אינטר צ'רקסק היא קבוצת כדורגל רוסית מהעיר צ'רקסק שבקאראצ'אי-צ'רקסיה המשחק בליגה הרוסית השנייה.
הקבוצה הוקמה במקומה של נארט צ'רקסק שפורקה לאחר שייצגה את העיר בליגות המקצועניות משנת 1982.
הקבוצה הוקמה ב-13 ביוני 2019 וב-19 ביוני, הותר לקבוצה להשתתף בליגת הכדורגל המקצוענית של רוסיה, השלישית בחשיבותה במדינה.
ב-27 ביוני נודע שהקבוצה קיבלה רשמית מעמד כקבוצת כדורגל מקצוענית.
כבר בעונת הבכורה שלה בגביע העפילה עד לשלב 32 האחרונות.
חברת המניות המשותפת אינטר רא"ו, Inter RAO , הנסחרת כחברת החזקות אנרגיה מגוונת, שבסיסה במוסקבה, רוסיה, היא אחת מחברות החשמל הגדולות במדינה.
עסקיה כוללים ייצור חשמל וחום, אספקת חשמל, סחר בינלאומי באנרגיה, הנדסה, תכנון ופיתוח תשתיות חשמל.
בנוסף לרוסיה היא שולטת במספר חברות אנרגיה מחוץ לרוסיה, כולל תחנות כוח תרמיות ותחנות הידרו, היא מפעילה רשת אנרגיה וסוחרת בה עם מדינות זרות.
בנוסף, היא מחזיקה במונופול על ייצוא ויבוא של חשמל רוסי ובעוד ישנן מספר חברות שונות לייצור חשמל, היא היבואנית והיצואנית הבלעדית של אנרגיה רוסית.
אינטר רא"ו היא אחת מחברות האנרגיה הציבוריות הרוסיות הגדולות ביותר על פי שווי שוק אשר עלה על 10.5 מיליארד דולר בסוף 2011. בשנת 2011 דיווחה החברה על הכנסות של 18.24 מיליארד דולר (לעומת 15.28 מיליארד דולר בשנת 2010) ורווח נקי של 1.41 מיליארד דולר (לעומת 614 מיליון בשנת 2010).
בסוף 2011 היו לקבוצת אינטר רא"ו יותר מ-47,000 עובדים.
החברה הוקמה בשנת 1997 כחברה בת של חברת הכוח המאוחדת הרוסית RAO UES ומתחילה התמקדה בסחר בינלאומי באנרגיה והייתה לזרוע הייצוא של חברת החשמל הממשלתית.
בשנת 2002 החלה אינטר רא"ו לייצא חשמל מרוסיה ולייצר חשמל משלה באמצעות יחידת ייצור שכורה בתחנת הכוח התרמית אייריקה.
בשנת 2003 רכשה רוסאנרגאטום 40% ממניות חברת אינטר רא"ו והחברה הפכה ליצואנית היחידה של חשמל רוסי.
בשנת 2005 ביצעה מספר רכישות:
50% ממניות תחנת הכוח Ekibastuz GRES-2
26% ממניות תחנת הכוח התרמית הצפון-מערבית
51% החזקות בתחנת הכוח מולדבסקאיה
באותה שנה הקימה אינטר רא"ו שיתוף פעולה עם תחנת הכוח ההידרואלקטרית Sangtuda 1 בטג'יקיסטן.
בשנת 2006 רכשה 100% מהחזקות רשת החשמל של ארמניה.
בתחילת 2008, החברה נרשמה במדד MICEX ו-RTS, כחלק מהארגון מחדש במגזר האנרגיה הרוסי והחברה קיבלה לידיה מספר מתקנים לייצור חשמל ברוסיה, ביניהם תחנת הכוח התרמית סוצ'י, תחנת הכוח התרמית הצפון-מערבית, תחנת איבנובו ותחנת קלינינגרד CHPP-2. באותה שנה רכשה את יתרת 49% ממניות תחנת הכוח מולדבסקאיה.
בשנים הבאות, ממשלת רוסיה העבירה את מניות חברות האנרגיה שברשותה לידיים פרטיות, כך כל חברות החשמל בבעלות המדינה באמצעות הסוכנות הפדרלית לניהול רכוש המדינה, כדוגמת RusHydro, FGC UES ו-Rosneftegaz הועברו לידי קבוצת אינטר רא"ו.
בשנת 2009 אינטר רא"ו החלה להיסחר בבורסה המוסקבאית במדד ה-MSCI EM.
בסוף 2009 דורגה החברה במקום החמישי בדירוג שקיפות המידע של Standard & Poor בקרב חברות האנרגיה הרוסיות.
במקביל המשיכה אינטר רא"ו לפתח כיווני עסקים אחרים, בעיקר של ציוד הנדסי לייצור חשמל.
בשנת 2010 הקימה החברה מיזמים משותפים עם ג'נרל אלקטריק וחברת WorleyParsons.
ביוני 2018 נעצרה חברת ההנהלה קרינה צורקאן על ידי שירות הביטחון הפדרלי, בטענות לריגול מטעם רומניה.
בעלי המניות העיקריים של החברה הם גופים בבעלות המדינה.
החל מאוגוסט 2018, בעלי המניות היו:
סחר חופשי (בעלי מניות במיעוט) - 33.74%
בוריס קובאלצ'וק הוא מנכ"ל Inter RAO.
קיבולת מותקנת משולבת של תחנות הכוח המופעלות על ידי קבוצת Inter RAO היא כ-28 ג'יגה-וואט.
החברה שולטת בנכסי תחנות הכוח הבאים.
נכס מקום קיבולת INTER RAO - תחנות כוח חשמליות רוסיה 2283 מגוואט OGK-1 רוסיה 9861 מגוואט OGK-3 רוסיה 8357 מגוואט TGK-11 רוסיה 1971 מגוואט CCPP של איבנובו רוסיה 110 מגוואט
נכסי ייצור חשמל במדינות אחרות
נכס מקום קיבולת הרזדן TPP ארמניה 1110 מגוואט Mtkvari TPP גאורגיה 600 מגוואט חרמי HPP-1 גאורגיה 112,8 מגוואט חרמי HPP-2 גאורגיה 114,4 מגוואט תחנת הכוח GRES-2 Ekibastuz קזחסטן 1000 מגוואט מולדבסקאיה מולדובה 2520 מגוואט פארק הרוח ווידמנטאי ליטא 30 מגוואט תחנת הכוח ההידרואלקטרית Sangtuda 1 טג'יקיסטן 670 מגוואט
ייצוא וייבוא חשמל כמו גם מסחר באנרגיה הוא הפעילות העיקרית של החברה.
כך, ב-2011 החברה ייצאה 22.7 מיליארד קילוואט של חשמל וייבאה לרוסיה 3.4 מיליארד קילוואט.
שוקי הייצוא העיקריים של INTER RAO הם פינלנד, ליטא ובלארוס.
החברות הבנות הבאות של Inter RAO אחראיות על סחר אנרגיה בינלאומי:
חברת האנרגיה המזרחית (התמקדה בייצוא חשמל רוסי לסין)
קבוצת Inter RAO מפעילה שבע חברות אספקת חשמל רוסיות.
חברת אספקת החשמל המאוחדת (UPSC) מנהלת את מרבית נכסי המכירה של הקבוצה למעט ר.נ.
חברות הרשת של INTER RAO בדרום קווקז פועלות גם הן כספקיות חשמל.
נכס מקום חברת אספקת החשמל במוסקבה מוסקבה, רוסיה חברת אספקת החשמל בסנט פטרסבורג סנט פטרסבורג, רוסיה חברת ספקי כוח אלטאי אלטאי קראי, רוסיה Saratovenergo מחוז סרטוב, רוסיה חברת אספקת החשמל של טמבוב מחוז טמבוב, רוסיה INTER RAO - חברת אספקת חשמל באוריול אוריול רוסיה ר.נ.
אנרגו מוסקבה, רוסיה רשתות האנרגיה של ארמניה ארמניה טלסי גאורגיה
קבוצת INTER RAO שולטת בחברת חלוקת חשמל של גאורגיה תלאסי עם כ-500 אלף לקוחות.
Inter RAO מפתחת את עסקיה ההנדסיים כמרכיב מרכזי במודל העסקי המשולב שלה.
החברה מתכננת להתמקד בתכנון תשתיות אנרגיה, תיאום הקמתם, מסירה והתקנת ציוד; שירותי התקנה, תצורה ותחזוקה; וייצור ציוד לדודים וטורבינות.
החברה טוענת כי יוזמות אלה של עסקי ההנדסה שלה יעזרו לה להבטיח שליטה על לפחות 20% משוק ההנדסה, הבנייה והציוד של תחנות כוח תרמיות.
רשימת עסקים הנדסיים ראשיים בקבוצת Inter RAO:
קלוב אינטרנסיונל דה פוטבול מיאמי (בספרדית: Club Internacional de Fútbol Miami), ובקיצור אינטר מיאמי (בספרדית: Inter Miami CF), הוא מועדון כדורגל אמריקאי מהעיר פורט לודרדייל, הממוקמת במטרופולין מיאמי, פלורידה.
המועדון הוקם ב-28 בינואר 2018, והצטרף לליגת ה-MLS בעונת 2020. האצטדיון הביתי של המועדון הוא אצטדיון צ'ייס, שנבנה במקומו של אצטדיון לוקהארט, ששימש כאצטדיונה הביתי של קבוצת ה-MLS הקודמת באזור, מיאמי פיוז'ן.
בנובמבר 2012 אישר נציב ה-MLS, דון גרבר, את ההתעניינות המחודשת של הליגה בהקמת קבוצת הרחבה במיאמי, לאחר הניסיונות הכושלים בעבר לעשות זאת: מיאמי פיוז'ן שפורקה בסיום עונת 2001, והצעה להקמת קבוצת הרחבה שהובלה על ידי היזם הבוליביאני מרסלו קלאורה, ומועדון הכדורגל ברצלונה נכשלה בשנת 2009.
כשדייוויד בקהאם הצטרף ל-MLS בשנת 2007, הוא חתם על עסקה עם הליגה, שנתנה לו אופציה לרכוש זכויות להקמה של קבוצת התרחבות במחיר של 25 מיליון דולר.
ובאפריל 2013, כשפרש מקריירת המשחק, הליגה קיימה דיונים מקדימים עם היועצים של בקהאם על מספר ערים שהיוו יעדים להרחבה, כולל מיאמי.
באותה שנה גם משקיעים אחרים, כולל העשיר האיטלקי אלסנדרו בוטיני, וסטיבן רוס, הבעלים של מיאמי דולפינס, הביעו עניין בבעלות על קבוצת MLS במיאמי.
בנאום "מצב הליגה" בדצמבר 2013 הצביע גרבר על בקהאם וסיימון פולר כבעלים הפוטנציאליים במיאמי.
מאוחר יותר באותו חודש, ב-17 בדצמבר, הצביעו נציבי מחוז מיאמי-דייד פה אחד, כדי לאפשר לראש המחוז קרלוס חימנס לנהל משא ומתן עם קבוצת הבעלות בהובלת בקהאם על בניית אצטדיון חדש במרכז מיאמי.
הליגה הודיעה כי בקהאם מימש את האופציית הקניה שלו ב-5 בפברואר 2014, וכי "מיאמי בקהאם יונייטד", קבוצת ההשקעות בהנהגת בקהאם, פולר וקלאורה, תהיה בעלת הזיכיון לקבוצת הרחבה במיאמי, בהנחה שעסקה על מימון בניית האצטדיון תחתם בקרוב.
במצגות בפני גורמים רשמיים ומשקיעים פוטנציאליים, קבוצת הבעלות השתמשה בשמות "Miami Vice" ו"Miami Current" כשמות עבודה עבור המועדון.
לאחר שהצעות לבניית האצטדיון הראשונות נפלו, הנציב דון גרבר חזר באוגוסט 2014 כי ההרחבה לא תאושר עד שתובטח תוכנית לבניית אצטדיון במרכז העיר מיאמי.
במאי 2019 רכש בקהאם את חלקו של פולר בחברת ההחזקות "Beckham Brand Holdings", שמחזיקה בבעלות "מיאמי בקהאם יונייטד", החברה המחזיקה במועדון הכדורגל אינטר מיאמי.
ב-29 בינואר 2018, ארבע שנים לאחר ההכרזה המקורית על הקמת הקבוצה, הוענקה ל"קבוצת מיאמי בקהאם יונייטד" הזכייה במכרז והקמה הקבוצה ה-25 ב-MLS שתהיה אמורה להתחיל לשחק בליגה בעונת 2020. ההכרזה הייתה חלק מהרחבה גדולה יותר של ה-MLS, שתגדיל את מספר הקבוצות בליגה ל-26 עד 2020, ולאחר מכן ל-30 קבוצות.
מאז ההכרזה המקורית של בקהאם על כוונתו להקים קבוצה במיאמי בשנת 2014, אורלנדו סיטי, ניו יורק סיטי, אטלנטה יונייטד, מינסוטה יונייטד, מועדון הכדורגל לוס אנג'לס, וסינסינטי החלו כולן לשחק ב-MLS.
ב-4 באוגוסט, פול מקדונו מונה כמנהל הספורטיבי של המועדון.
קבוצת הבעלות של המועדון פועלת כעת באמצעות החברה "Miami Freedom Park LLC".
ב-5 בספטמבר 2018 הוכרז שם המועדון, קלוב אינטרנסיונל דה פוטבול מיאמי, או אינטר מיאמי בקיצור.
באפריל 2019 המועדון האיטלקי אינטר מילאנו הגיש תביעה נגד אינטר מיאמי, בה הוא טוען לבעלות על זכויות השם "אינטר", המשמש כסימן מסחרי של אינטר מילאנו.
ב-30 בדצמבר 2019, שחקן נבחרת אורוגוואי ומאמן מונטריי לשעבר, דייגו אלונסו, הוכרז כמאמן הראשי הראשון בהיסטוריה של המועדון.
משחק ה-MLS הראשון של אינטר מיאמי שוחק ב-1 במרץ 2020, במשחק חוץ נגד מועדון הכדורגל לוס אנג'לס בו אינטר הפסידה 1–0. במשחק הבא, ב-7 במרץ, רודולפו פיסארו כבש את השער הראשון בתולדות המועדון, בהפסד 2–1 לדי.
משחק הבית הראשון בתולדות המועדון היה אמור להתקיים ב-14 במרץ, נגד לוס אנג'לס גלאקסי, קבוצתו לשעבר של דייוויד בקהאם, אך הליגה הוקפאה, והמשחק נדחה עקב התפרצות נגיף הקורונה.
לבסוף, ב-23 באוגוסט 2020 רשמה אינטר מיאמי את ניצחונה הראשון, 2-3 על אורלנדו סיטי.
בעונתה הראשונה בליגה סיימה הקבוצה במקום ה-11 במזרח וה-19 הכללי, ובעונת 2021 סיימה במקום ה-20 הכללי.
בעונת 2022 העפילה לראשונה לפלייאוף לאחר שסיימה במקום ה-6 במזרח ובמקום ה-12 הכללי.
היא הפסידה 3-0 לניו יורק סיטי בשלב הפלייאוף הראשון, והודחה.
ב-16 ביולי 2023 חתם בקבוצה ליונל מסי.
לאחר החתמתו העריך מגזין פורבס העריך את אינטר מיאמי בכמיליארד דולר, עלייה של 72% משנת 2023, מה שהופך אותו למועדון השני ב-MLS שמוערך במיליארד דולר.
ב-19 באוגוסט 2023 זכתה אינטר מיאמי בתואר הראשון שלה, גביע הליגות, לאחר ניצחון בדו-קרב פנדלים על נאשוויל.
בזכות הזכייה העפילה לראשונה גם לליגת האלופות של CONCACAF.
ב-27 בספטמבר שיחקה לראשונה גם בגמר גביע ארצות הברית הפתוח, שם הפסידה ליוסטון דינמו 2-1. בליגה לא הצליחה הקבוצה להעפיל לפלייאוף לאחר שסיימה במקום ה-27 הכללי.